དེང་གི་ཆར་འདི་ག་སྡེ་ཚན་ནས་ལོ་ལྟར་ཚན་རིག་ཟབ་སྦྱོང་ཐེངས་གསུམ་ཙམ་གོ་སྒྲིག་ཞུས་ཏེ་ཕྱི་རྒྱལ་ཡུལ་གྲུ་ཁག་ནས་སྙན་གྲགས་ཅན་གྱི་ཚན་རིག་མཁས་དབང་དང་དགེ་རྒན་གདན་ཞུ་དང་འབྲེལ་འདི་གའི་ལོ་ཙཱ་བས་གསུང་སྒྱུར་དང་ཡིག་སྒྱུར་གྱི་ཞབས་ཞུ་སྒྲུབ་བཞིན་ཡོད་པ་དང།ཟབ་སྦྱོང་དེའི་ནང་རྒྱ་བལ་འབྲུག་གསུམ་དུ་གནས་པའི་ཆོས་བརྒྱུད་རིས་མེད་ཀྱི་གྲྭ་བཙུན་མང་པོས་མཉམ་ཞུགས་གནང་གི་ཡོད།མ་ཟད་ལོ་རེར་ཚན་རིག་དང་ནང་ཆོས་ཀྱི་མཁས་དབང་མཉམ་ཞུགས་ཀྱིས་འཇིག་རྟེན་ཁམས་ཀྱི་རིག་པ་དང་རྣམ་པར་ཤེས་པའི་བགྲོ་གླེང་ཚོགས་འདུ་ཞིག་ཀྱང་སྐོང་ཚོགས་ཞུ་བཞིན་ཡོད།སྡེ་ཚན་འདི་ནས་ལོ་རེར་ཚན་རིག་དུས་དེབ་དང།ཟླ་རེའི་ཚན་རིག་གསར་ཤོག་འདོན་མུས་ཁར།གྲགས་ཅན་ཚན་རིག་དཔེ་དེབ་ཁག་ཡིག་སྒྱུར་དཔར་སྐྲུན་ཞུ་བཞིན་ཡོད།